cyanic-selkie/wikianc huggingface dataset:
איחוז
הגישה ההקשרית
גישה זו גורסת כי יש לחקור תופעות איחוז במלוא מורכבותן, בהקשר הרחב של מערכות המשמעות התרבותיות שלהן, וכי שימוש במינוח מערבי ומדעי (כמו המינוח הפסיכיאטרי "דיסוציאציה" או הפסיכולוגי "חסך" ו"מצוקה נפשית") מחמיץ חלק מן המשמעויות המקומיות של התופעה. בכך, חוקרים הנמנים עם גישה זו מעלים את בעיית התרגום של תופעות ממקור תרבותי מסוים בידי חוקר ממקור תרבותי, אחר אשר מגיע ממערכת משמעויות שונה לפיה מבין ומפרש את מושא מחקרו. חוקרים אלה נוטים לראות בתופעות איחוז מערכת תקשורת, מעין שפת-על, המאפשרת לעבד חוויות שונות ולתת להן מבע באמצעות ניבים המוכרים בתרבות אך, חורגים מצורות השיח השגרתיות. הגישה מדגישה את ההיבטים הרטוריים, הדרמטיים, האסתטיים והיומיומיים של תופעות האיחוז, אשר מאפשרים למתנסים להרחיב את גבולות ה"אני שלהם" ולהתייחס באופן חתרני לגורמי סמכות בקהילה. חוקרים הנמנים עם גישה זו, מערערים על ההבחנה בין הטרנס כרכיב טבעי ואוניברסלי (פירוט בגישה הנטורליסטית) לבין האיחוז כרכיב תרבותי. למשל, למבק גורס כי טרנס גם הוא תופעה המעוצבת ומתווכת חברתית ותרבותית והוא משווה את היחסים ביניהם ליחסים שבין נישואין (מוסד חברתי נפוץ בתרבויות רבות) לבין סקס (התנהגות המותרת מתוקף הנישואין).
דיבוק
על אף הבלבול הנפוץ בין שני מושגים אלו (דיבוק ואיחוז), דיבוק הוא סוג אחד של איחוז אשר זכה לפרסום רחב יחסית לתופעות איחוז נוספות. המושג "דיבוק" קיים בפולקלור ובאמונה העממית היהודית וכוונתו לרוח רעה אשר נכנסת בתוך אדם חי ודבקה בו, גורמת להתנהגות שונה מהרגיל ומדברת מגרונו בקול של אישיות נפרדת וזרה. המושג עצמו אינו מופיע בספרות התלמודית או בקבלה, אשר מכנים תמיד תופעה זו בשם "רוח רעה". הפועל "דבק" נמצא בכל ספרות הקבלה לציון יחסה של הרוח הרעה אל הגוף, וסיפורים ביהדות על רוח רעה שנדבקה לגוף רווחים בתקופת בית שני ותלמוד. המקרים המדווחים הראשונים של איחוז על ידי רוחות של אנשים שנפטרו מגיעים מאגן ים התיכון (מצפת, קהיר, דמשק, אזמיר ופררה) במאה ה-16. התיאור הראשון של איחוז על ידי רוחות המתים דווח בצפת, בשנת 1545, שם גירש רבי יוסף קארו רוח רעה. המונח "דיבוק" הופיע בשלהי המאה ה-17 והפך למונח בקהילות אשכנזיות. בקרב הקהילות האשכנזיות הופיעו המקרים הראשונים רק לקראת סיום המאה ה-17, כשבמאה ה-18 וה-19 סיפקו קהילות חסידיות במזרח אירופה את רוב המקרים.
הדיבוק צמח מתוך הרעיונות והאמונות של תורות הגלגול והעיבור בקבלה. על פי תורה זו רוחות של רשעים וחוטאים וגם רוחות של צדיקים עלולים להיכנס בבני-אדם, כדי להשלים מצווה ולזכות בכניסה לגן עדן. "הכינוי דיבוק נשמר לרוחות של חוטאים מן המדרגה העליונה, שמצאו מקלט בגוף קרבנותיהן כדי להימלט מרדיפות קשות בעולם אחר". עבור הרוחות שימש גוף הקרבן מחסה זמני מפגיעות בעת שהייתם בין שני עולמות וכן הזדמנות לתיקון ראשוני. חטאי הקרבן הם אלו שהקנו לרוח את הרשות להיכנס על אף היותם פעוטי ערך בהשוואה לחטאי הדיבוק. אולם, יש בגלגול הוכחה לחסדו של האל בעצם ההזדמנות לכפרה בדרך של שיקום רוחני במהלך החיים.
המכביה השמונה-עשרה
הספורטאי הבולט שהשתתף במשחקים הוא השחיין האמריקאי ג'ייסון ליזאק האלוף האולימפי מבייג'ינג 2008 ואלוף העולם בעבר, שהדליק את לפיד המכביה.
רוגבי יוניון
19 - 16   43 - 3
פיגוע הירי בצומת חמרה
לאחר הפיגוע
מחלקת המדינה של ארצות הברית, וכן שגרירי האיחוד האירופי ובריטניה פרסמו הודעות גינוי לפיגוע. הפיגוע והלוויות סוקרו בהרחבה בבריטניה, עקב היותן של הנרצחות אזרחיות בריטיות-ישראליות.
עדנאן אבו ואליד אל-סהראווי
עדנאן אבו ואליד אל-סהראווי (בערבית: عدنان أبو وليد الصحراوي; 16 בפברואר 1973 – אוגוסט 2021), היה טרוריסט איסלאמיסטי סהראווי ואמיר סניף הסהרה של המדינה האסלאמית שהיה פעיל בדרום מדבר סהרה ובמערב הסאהל. היה חבר בחזית פוליסריו ומפקד ודובר של מספר ארגוני טרור ג'יהאדיסטים במאלי. אל-סהראווי היה אחד הטרוריסטים המבוקשים ביותר ביבשת אפריקה, ונחשב ליעד מספר אחת של צרפת וארצות הברית במערב אפריקה; הוא גם היה אחד משלושת המנהיגים הג'יהאדיסטים הבולטים בסאהל, לצד איאד אג גאלי הטוארגי ואמאדו קופה הפולאני שמזוהים עם אל-קאעדה.
מותו
באוגוסט 2021 נהרג אל-סהראווי על ידי הכוחות המזוינים של צרפת בחיסול ממוקד באזור הגבול בין מאלי לניז'ר. כחודש וחצי לאחר מותו, פורסם בעיתון הרשמי של הארגון חלק שני מהראיון שנערך עימו בעבר, תוך הכרה רשמית במותו. בראיון, אל-סהראווי המשיך את הקו התקיף נגד אל-קאעידה, והוסיף פרטים נוספים על המאבק בין הארגונים. למחליפו מונה אחד מסגניו אבו אל-ברא אל-סהראווי.
זמן אוויר (סרט)
העלילה היא על סוכן שב"כ לשעבר שטרוד בבעיות עם בנו, בתו, חברתו והעסק שלו. את רוב הזמן הוא מבלה בשיחות בנייד שלו (זמן אוויר).
תקציר העלילה
חיים (משה איבגי) הוא סוכן שב"כ לשעבר שמנהל כעת משרד תיווך נדל"ן כושל. הוא התאלמן מאשתו איילת לפני חמש יחסים ומקיים קשרים עם אינה (יבגניה דודינה), עולה חדשה מרוסיה שעלתה לישראל עם אמה סוניה (גלינה סבידנסקי) ובן זוגה של סוניה, גרישה (בוריס סבידנסקי). נוסף לאינה הוא מנהל יחסים גם עם ליאורה (עירית גידרון).
וסילי אקסיונוב
קורות חיים
בשנת 1963 ניקיטה חרושצ'וב מתח ביקורת על יצירות של אקסיונוב. בשנת 1965 אקסיונוב השתתף בהפגנה נגד ניסיונות לטהר את שמו של יוסיף סטלין ובשנים 1967–1968 כתב מספר גילויי דעת להגנת הדיסידנטים. למרות זאת במהלך שנות ה-60 יצירות שלו ממשיכות להתפרסם בברית המועצות.
מינה עברון
מינה וינשטיין-עברון (נולדה ב-1949) היא ארכאולוגית המתמחה בפרהיסטוריה, פרופסור מן המניין בחוג לארכאולוגיה באוניברסיטת חיפה. מחקריה מתמקדים בשלבים מרכזיים באבולוציה של האדם והתפתחותו התרבותית: ראשית הופעת האדם המודרני מחוץ לאפריקה בתקופה הפלאוליתית התיכונה והמעבר מחיי ציידים-לקטים לחקלאות במהלך התרבות הנאטופית.
עמיר בניון
חזרה למוזיקה: 2006–2008
ב-24 בספטמבר 2008 יצא אלבומו "עומד בשער". שיר הנושא מתוך האלבום, אשר עוסק בכמיהה לבוא הגואל, נקשר בין היתר לגלעד שליט, ובניון אף ביצע את השיר בעצרת מרכזית לשחרורו שהתקיימה בגבול רצועת עזה.
2011 ואילך
בסוף אפריל הוציא אלבום בערבית בשם "Zini" ובו לחנים לתרגומים של טקסטים מספר קהלת. חלק מהשירים הוקלטו בשביל לתמוך במורדים בהפגנות בסוריה.
בתחילת יוני הוציא אלבום מיוחד בשם "המקלט" ובו שירים שהקליט זמן רב קודם לכן. האלבום הופץ באינטרנט בלבד ולא יצא על גבי תקליטור.
יוכבד סקס
ביוגרפיה
לאחר שמונה שנות הוראה ולאחר לידת בנה השלישי, פרשה מהוראה והתמקדה בכתיבת מחזות ובימוי בבתי ספר. מאוחר יותר עברה לכתיבת ספרים, בהתחלה לגיל הרך ואחר כך גם לילדים ולנוער. בשנות ה-70 ייסדה הוצאת ספרים פרטית בשם "ספריית סקסופון".
I Love You's
רקע וכתיבה
השיר נכתב על ידי דייוויד פרימן, דייב סטיוארט, ג'וזף יוז, ג'סיקה אגומבר וגריף והופק על ידי דייב סטיוארט. בשיר יש שימוש בסינתיסייזר, תוך שיש בו "פעימות רכות". מבחינה לירית, השיר מדבר על אהבה עצמית ותקווה.
הדקה ה-91
ארבל היה ממקימי אתר האינטרנט ONE, שנקרא בתחילת דרכו "הדקה ה-91", והוקם על ידי אודי מילנר וגיל מנקין עבור התוכנית בחינם, על ידי חברת האינטרנט שלהם "סיטינט". ארבל נכנס אחר כך לשותפות עם השנים, והשקיע בהקמת האתר תחת השם "ONE", לאחר ירידת התוכנית מהמרקע.
סאפו (זמרת)
קריירה
לאחר שבילתה שנה בניו יורק, שם עבדה ככתבת עבור עיתון צרפתי, והופיעה במועדונים שונים, היא נסעה ב-1980 ללונדון כדי להקליט את האלבום השני שלה, Janis. סאפו הוציא שלושה אלבומים נוספים, בשלוש השנים הבאות, לפני שלקחה הפסקה קצרה כדי להתרכז בכתיבת ספר שכולל קריקטורות מה"בראסרי לה קופול" בפריז.
סאפו חזרה למוזיקה ב-1985 עם האלבום Passons, שראה אותה עוזבת את צליל הרוק של אלבומיה הקודמים, כדי לאמץ את הצלילים של המוזיקה הערבית והים תיכונית עליהם גדלה, מה שהוביל לסדרת קונצרטים בתיאטרון בטאקלאן. שם החלה לבצע את העיבודים שלה לשירים של הזמרת המצרית אום כולתום. בשנים הבאות גרה זמן מה במקסיקו, שם היא הוציאה את El Sol y la luna, הכולל דואט עם הזמר הארגנטינאי, Jairo.
ז'קלין מארוואל
קריירה כאומנית
החל משנת 1900, עבודותיה של מארוואל התקבלו לסלון העצמאי והיא הצליחה להציג מספר תערוכות בשנת 1901 בתמיכת אמברויס וולארד (Ambroise Vollard) שקנה רבות מתמונותיה.
בציורייה של מארוואל יש ערוב של ריאליזם, פוביזם ואקספרסיוניזם. היא ציירה באופן ספטוני ובצבעים מלאי חיות, לפעמים אפילו על קופסאות סיגריות. סגנונה של מארוואל הוא פרובוקטיבי ועל הקצה, מאתגר ולא רגיל והיא נחשבת למודרניסטית חשובה בעלת השפעה על תחילתה של התנועה המודרניסטית.
כף נחת
כף נחת הוא פירוש קצר לששה סדרי משנה שחיבר הרב יצחק גבאי, מחכמי אספי שבמרוקו. הפירוש יצא לאור במספר מהדורות. אחת המפורסמות שבהן היא מהדורת ונציה שיצאה לאור בשנת שפ"ה. הפירוש היה לעיניהם של פרשני משנה החל מתקופתו, כדוגמת תוספות יום טוב, מלאכת שלמה, הון עשיר, תפארת ישראל.
סנדרה איזבאשה
אלופת אירופה
באליפות אירופה בהתעמלות שנערכה בוולוס, יוון באפריל 2006 זכתה איזבאשה ב-3 מדליות, זהב, כסף וארד. מדליית זהב, בתרגיל קרקע בתוצאה של 15.550 נקודות. מדליית כסף, בתחרות הקבצתית ומדליית ארד בתרגיל קורה בתוצאה של 15.300 נקודות. נוסף לכך, היא סיימה במקום שביעי בתרגיל קפיצות בתוצאה של 13.950 נקודות.
סגנית אלופת העולם
באליפות העולם שנערכה באורהוס, דנמרק באוקטובר אותה שנה זכתה איזבאשה בשתי מדליות, כסף וארד. מדליית כסף, בתרגיל קורה בתוצאה של 15.500 נקודות ומדליית ארד, בתחרות קרב רב אישי בתוצאה של 60.250 נקודות. נוסף לכך, היא סיימה במקום רביעי בתחרות הקבוצתית, במקום שישי בתרגיל קרקע בתוצאה של 15.375 נקודות ובמקום שמיני בתרגיל קפיצות בתוצאה של 14.562 נקודות.
אלופה אולימפית בתרגיל קרקע
באוגוסט, איזבאשה השתתפה באולימפיאדת הקיץ בבייג'ינג, סין. הגיעה לציון של 15.100 נקודות בתרגילי קפיצות, 15.600 נקודות בתרגילי קורה, ולציון של 15.550 נקודות בתרגילי הקרקע שזיכו את המשלחת הרומנית במקום השלישי. באופן פרטני, היא דורגה במקום השמיני מכל המתעמלות עם ציון משוקלל של 60.750 נקודות וזכתה במדליית זהב עבור תרגילי הקרקע עם ציון של 15.650 נקודות.
אלופה אולימפית בתרגיל קפיצות
עם סיום גמר הקבוצות, איזבאשה דורגה במקום החמישי, עם ציון משוקלל של 58.833 נקודות. היא זכתה במדליית זהב בתרגילי הקפיצות עם 15.191 נקודות. איזבאשה אמרה: "בכנות, גמר תרגילי הקפיצות הוא מלחמת עצבים ורואים שזה כך. אני לא יכולה להגיד שאני מסופקת שכן עוד עליי להתחרות בתרגילי הקרקע. זה אומר הרבה אך בכנות לא צפיתי לכך, במיוחד מאחר שהייתי האחרונה להתחרות". את מקצה תרגילי הקרקע סיימה במקום השמיני לאחר שמעדה בסוף התרגיל שביצעה. היא אף נבחרה לשאת את דגל רומניה בטקס נעילת המשחקים האולימפיים.
קופה אמריקה נשים 2003
באליפות זו לא נערכו משחקי נוקאאוט. הוחלט ש-9 הנבחרות יחולקו לשלושה בתים, ושלוש הנבחרות שיסיימו במקום הראשון יעפילו לבית הגמר - בו הנבחרת שתסיים את עם המאזן הטוב ביותר תזכה בגביע. נבחרת ברזיל לא השתתפה בשלב המוקדם, משום שקיבלה מקום אוטומטי בבית הגמר בתור האלופה המכהנת מ-1998.
אאודי Q5
דור ראשון (2016-2008)
בשנת 2017, הוצגה הגרסה המקדימה של האאודי Q5, אשר כללה מנוע בנפח שלושה ליטרים שסיפק כ-177 כוחות סוס.
Wrong Direction
רקע וכתיבה
השיר נכתב על ידי לואל, היילי סטיינפלד, סקיילר סטונסטריט וסטיבן קוזמניוק והופק על ידי סטיבן קוזמניוק גם כן. בתחילת ינואר 2020, היה השיר זמין להורדה דיגיטלית. אשלי יאסימון מבילבורד תיארה את השיר כ-"בלדה רגשית שמתייחסת לקשר מן העבר".
יהודה חדד
ביוגרפיה
מומחה בתחום השפעות מימן על חומרים מתקדמים לשימוש בתעופה ובחלל, פרסם עשרות מאמרים בכתבי עת בינלאומיים בתחום התמחותו. בין היתר, משמש כמומחה וכיועץ לתעשייה בתחומי חקר כישלונות ובליווי של חברות הזנק.
זלמן שפירו
פרשת אפולו
חברת NUMEC הייתה בין הראשונות שסיפקה דלק לשימוש בכורים גרעיניים. לאחר שהחברה החלה לאחסן אורניום מועשר, התברר כי בין 90–270 ק"ג חסרים ומאמצים לאתר את החומר נכשלו. בעקבות כך שילמה החברה 834,000 דולר לוועדה לאנרגיה אטומית של ארצות הברית.
מכיוון ששפירו היה ידוע כציוני, עלה החשד שהאורניום הועבר לישראל, שפיתחה באותן שנים את הכור האטומי בדימונה. דווח שרפי איתן, ששירת אז במוסד, ביקר במפעל של שפירו בספטמבר 1968. פרשה זאת נקראה פרשת אפולו.
חיים אישיים
שפירו היה נשוי לאבלין גרינברג (נישאו ב-1945) ואב לשלושה ילדים. היה נשיא ארגון ציוני אמריקה בעירו פיטסבורג. שפירו ואשתו קיבלו ב-2008 פרס הוקרה על תרומתם לקהילה היהודית במשך 60 שנה. הוא הלך לעולמו ב-16 ביולי 2016.
תסמונת צ'רג שטראוס
טיפול
טיפול הבחירה הוא גלוקוקורטיקואיד כמו פרדניזון בשילוב טיפול מדכא חיסון כמו אזתיופרין וציקלופוספמיד. הטיפול מביא להפוגות אבל המחלה היא כרונית ואינה ניתנת לריפוי.
המארב בטונגו-טונגו
טרום המארב
פרוזני ציית לפקודה והורה לצוות להתארגן לקראת תזוזה לטילואה באותו לילה בתקווה שהאיחור שלהם מחלון הזמן שנקבע יהיה כמה שיותר נמוך. חברי הצוות האמריקני החלו להעמיס על הטנדרים אספקה, תחמושת ומים שיספיקו ליומיים באקלים החם והלח של הסאהל, תוך בדיקות של תקינות ציוד הקשר, מערכות הנשק ומנועי הטנדרים; קפטן פרוזני עצמו, היה עסוק בלמלא את הקונספט המבצעי (CONOPs) של פרטי המשימה כפי שמקובל בצבא ולתאם עם סגן בובקר - מפקד הכוח הניז׳רי באואלאם את היציאה. בזמן שהצוות באואלאם התארגן לתזוזה, דרג הפיקוד ב-AOB שכלל את ניובורן, מרשל וקינגמן המשיך לדון בפרטי המשימה ונוכח לדעת שאין שום סיכוי שהצוות יוכל להגיע בחלון זמן של שעתיים לטילואה ולאתר את דונודו צ׳אפו. בשל כך, לאחר התייעצות הוחלט על שינוי בתוכנית לאיתורו.
המשימה השנייה
בהתאם לקואורדינטות שקיבלו, השיירה לקחה את הציר הצפון-מערבי המוביל לכפרים נידחים ולגבול, במקום לציר הצפון-מזרחי המוביל לטילואה; הציר המערבי היה בלתי סלול, והתחלף עד מהרה בשבילים צרים שגם הם נמוגו בהדרגה. לאחר נסיעה של כשעה וחצי הלילה ירד, והשיירה שלא רצתה להסתכן בחשיפה, כיבתה את הפנסים הקדמיים ועברה להסתמך על אמר״לים. מכיוון שהאמריקנים היו מאומנים יותר בתנועה לילית עם אמר״לים, טנדר US1 של פרוזני, תפס את ההובלה כששאר הטנדרים נוסעים בעקבותיו. למשך זמן מה, השיירה התקדמה באיטיות ובשקט על השבילים הצרים, כשהחיילים מנסים לקלוט רעשים מהסביבה המעידים על נוכחות עוינת. בנקודה מסוימת, השביל נמוג והתחלף בעשב יבש, גבוה וצפוף שהשתרע מעבר למכסה המנועים וחסם את שדה הראייה של הנהג המוביל. מכיוון שהעשב הגבוה טמן בחובו סכנות בדמות ביצות, בורות, חול טובעני או ירידות פתאומיות, מייקל פרוזני נאלץ לצאת מהטנדר לעיתים קרובות ולצעוד בראש כדי לסייע לשיירה בניווט ובהתחמקות ממכשולים.
התארגנות מחודשת במדבר
בעוד צוות US2 נלחם על חייו באזור ההרג בכיסי הסבך ליד היציאה מטונגו-טונגו, הצוותים האמריקנים של US1 ו-US3 שלא היו מודעים למתרחש מאחוריהם, גמעו קילומטר אחד בנסיעה דרום-מערבה, וחברו לצוותים הניז'רים PN1 ו-PN2 באזור המדבר הפתוח. בעודם מתארגנים וממתינים לצוות US2, כוחות תגבור נוספים של דאעש הגיעו ממזרח ופתחו באש על הכוח האמריקני-ניז'רי; הצוותים האמריקנים והניז'רים שוב יצאו מהרכבים והחלו לתפוס עמדות קרב, כאשר מייקל פרוזני הורה ל-2 חיילים מהצוות האמריקני של US3, לרוץ בחזרה צפונה לאזור המארב ולבדוק מה קורה עם הצוות של US2.
באותו זמן במדבר, בשעה 12:25, עוד ועוד כוחות של דאעש הגיעו ממזרח והחלו לאגף את הכוח האמריקני-ניז'רי מדרום, וכתוצאה מכך הכוח החל להתארגן לנסיגה. מרבית החיילים הניז'רים עלו על הרכבים PN1 ו-PN2 ונעלמו מערבה, בעוד ש-2 חיילים אמריקנים ו-3 חיילים ניז'רים עלו ל-US1, נסעו בסיבוב מעגלי על מנת למשוך אש וחזרו למקום בשביל לאסוף חייל אמריקני נוסף ושני חיילים ניז'רים, כך שהצוות הנותר של US3 כלל כעת רק את החייל האמריקני לה דייוויד ג'ונסון ו-2 חיילים ניז'רים. לאחר שהצוות המורחב של US1 ראה את ג'ונסון מתכונן לעלות לרכב, הוא החל להתרחק באיטיות צפונה לכיוון הסבך, כשהוא מצפה לראות את הצוות של US3 בא בעקבותיו. בעודו נע באיטיות צפונה ומאבד קשר עין עם US3, הצוות של US1 החל לחטוף ירי ממזרח מרכבי שטח נוספים של דאעש, ולאחר שנותר על עומדו במשך דקות ארוכות וניהל חילופי אש במטרה לקנות זמן ל-US3, נהג הצוות של US1 האמין שצוות US3 כבר יצא לדרך, ו-US1 החל לדהור צפונה תחת מטר אש מפעילי דאעש שהתקדמו לעברו במהירות.
חילוץ וסיום המארב
בשעה 13:11, בעוד כוחות דאעש מתקדמים באיטיות מכל הכיוונים, שני הכטב"מים האמריקנים הגיעו לזירה, ומפעיליהם יצרו קשר עם הכוח המוקף, במטרה לקבל את המיקום המדויק ולתאם את ההפצצות עם חיל האוויר הצרפתי; כ-7 דקות לאחר מכן, שני מטוסי המיראז' הצרפתים שהמריאו ממאלי, הגיעו למקום (כ-47 דקות מרגע הקריאה של הכוח האמריקני-ניז'רי לסיוע אווירי). מאחר שלטייסי הקרב הצרפתיים לא הייתה תקשורת ישירה עם הכוח שעל הקרקע, הם לא הצליחו לזהות את מיקומו המדויק בסבך; בשל כך, חרף היותם חמושים, מטוסי הקרב הצרפתיים שחששו מפגיעה בכוח האמריקני-ניז'רי נמנעו מלתקוף את כוחות דאעש. במקום זאת, מטוסי הקרב החלו לבצע מפגן כוח בדמות 4 יעפים מעל הזירה בגובה נמוך במיוחד, וכתוצאה מכך, כוחות דאעש שהגיעו עד למרחק מטרים ספורים מכוח האמריקני-ניז'רי פתחו בנסיגה מהירה. בכך הסתיים המארב וחיי הכוח ניצלו ברגע האחרון.
לאחר המארב
המארב בטונגו-טונגו היה אירוע הלחימה הקטלני ביותר עבור הצבא האמריקני מאז כניסתו לתפקיד של נשיא ארצות הברית דונלד טראמפ. ביום המארב, טראמפ שהיה על סיפונו של אייר פורס 1 בחזרתו מניחום משפחות הקורבנות של הטבח בלאס וגאס, תודרך בטלפון על המתרחש על ידי ראש מטה הבית הלבן ג'ון קלי. טראמפ שוחח עם משפחות החיילים שנפלו, אך נמנע מלתת הצהרה פומבית לתקשורת במשך 12 הימים הבאים; חוסר תגובתו עורר ביקורת מצד כלי תקשורת מסוימים. השיחה הטלפונית בין טראמפ לאלמנתו של לה דייוויד ג'ונסון הגיעה לכותרות, לאחר שחברתה פרדריקה ווילסון שנכחה בשיחה טענה שהוא לא זכר את שמו של החייל ודיבר כלפי האלמנה בחוסר רגישות ("הבחור שלך ידע לאן הוא הולך"), טענה שהוכחשה על ידי דוברת הבית הלבן שרה האקבי סנדרס וטראמפ עצמו שצייץ על כך בטוויטר. בראיון מאוחר יותר אם האלמנה, היא אישרה את דבריה של ווילסון והתרעמה על הצבא שלא אישר לה לראות את פניו של ג'ונסון לפני הקבורה. מנגד, משפחות החיילים ג'ונסון, רייט ובלאק הגנו על טראמפ וטענו שהוא דיבר איתם בצורה ראויה ומכובדת.
נטילת אחריות
בינואר 2019, סניף דאעש בסהרה הוכרז רשמית כחלק ממחוז מערב אפריקה שפעל עד אותו זמן בעיקר באגם צ'אד. ימים ספורים לאחר מכן, פורסמה בעיתון הארגון כתבה מיוחדת על פעולות בולטות שביצע סניף הסהרה במאלי, ניז'ר ובורקינה פאסו, תחת הכותרת: "עובדות על הג'יהאד האפי בסהרה הגדול - זירת הג'יהאד הרחבה נגד הצלבנים והרודנים". מלבד הפעולות שביצע דאעש בסהרה נגד צבאות ניז'ר, מאלי ובורקינה פאסו, פרקים נפרדים הוקדשו לפעולות נגד הצבא הצרפתי במאלי, ולמארב בטונגו-טונגו בניז'ר שפורסם לראשונה באופן רשמי; בכתבה שתיארה את מהלך האירוע, צוין שהמארב בטונגו-טונגו עורר הד נרחב באמריקה וגרם למבוכה גדולה למנהיגי הצבא האמריקני בשל הכישלון המודיעיני.
פאני קנדל
ביוגרפיה
קנדל התאמנה בקבוצת הכח ביליץ, לצידן של זאוברמן, גרטרודה דוידוביץ' ולידיה פסטור היא התאמנה בבריכת השחייה פנורמה שנפתחה בשנת 1936, אחד המתקנים המודרניים ביותר באירופה.
1939
לאחר פלישת גרמניה הנאצית לפולין היא נהרגה בלבוב.
סניף הסהרה של המדינה האסלאמית
התחזקות ופריצה לתודעה העולמית
העלייה בהיקף הפעילות של דאעש בסהרה לצד ההכרה בו על ידי ההנהגה המרכזית בעיראק וסוריה, עוררה התעניינות מוגברת בקרב ג'יהאדים מקבוצות שונות שהתלבטו בין הצטרפות לאל-קאעדה לבין לדאע"ש. באמצע 2017 לדוגמה, למעלה מ-40 לוחמי חטיבת סלאח א-דין העצמאית הצטרפו לארגון, רובם טוארגים. עד מהרה, באזור הגבול של מאלי וניז'ר צמח כוח דאע"שי גדול, חמוש ומצויד היטב. המארב בטונגו-טונגו שהתרחש באוקטובר 2017 סימל את נקודת המפנה של הארגון; במארב זה, כוח גדול של דאעש בסהרה ארב לשיירה של צבא ניז'ר והקומנדו האמריקני שהייתה במשימה פשוטה לכאורה של איסוף מודיעין, כשהיא נמצאת מבלי ידיעתה בלב שטח עוין. במהלך המארב, כוחות דאעש בידדו את הצוותים של השיירה בזה אחר זה, והרגו 4 חיילים אמריקנים ו-5 חיילים ניז'רים. לולא הגעת מטוסי קרב צרפתים ברגע האחרון ממאלי, הכוח האמריקני היה מושמד כולו. המארב עורר סערה גדולה בארצות הברית, שכן נוכחות כוחות צבאיים אמריקנים בניז'ר במשימות קרקעיות לא הייתה ידועה כלל לרוב הפוליטיקאים, וניז'ר נחשבה בכלל למדינה שקטה יחסית ביחס לשכנותיה.
פיקוד, גודל והרכב אתני
דאעש בסהרה מגוון מאוד מבחינה אתנית, וקולט לשורותיו לוחמים מכל הקבוצות המקומיות: ערבים, ברברים (בפרט הטוארגים), פולאנים, סונגהאים, זרמה, גורמה, האוסה ועוד. בשורותיו גם מספר לא ידוע של ג'יהאדים זרים. שתי הקבוצות הדומיננטיות ביותר בארגון הן הטוארג והפולאני, כשלוחמי הקבוצה האחרונה מהווים לפחות כשליש מהארגון. בשל כך, הארגון באופן כללי מחולק לשתי חטיבות עיקריות: החטיבה הטוארגית והחטיבה הפולאנית; חלוקה זאת מאפשרת ללוחמים לשהות עם דוברי שפתם, אך אינה מונעת מהם להשתלב יחדיו במהלך התקפות גדולות ובהתאם לצורך המבצעי בשטח לפי פקודות ההנהגה. חרף הגיוון האתני, בעיני האוכלוסייה המקומית בסאהל הארגון מזוהה בעיקר עם בני הפולאני, מה שמוביל לעיתים קרובות את בני הטוארג והדוגון להאשים את כלל הפולאנים כתומכי טרוריסטים ולהצדיק את מעשי הטבח והשוד שלהם.
אזורי פעילות
כאמור, תחת מחוז מערב אפריקה של המדינה האסלאמית נמצאים למעשה שני ארגונים נפרדים: הפלג הסהרי (ISGS), והפלג באגם צ'אד (ISWA) שפעיל בעיקר בצפון-מזרח ניגריה (מדינות בורנו, יובה ואדאמווה) מערב צ'אד וצפון קמרון. על אף ששני הפלגים מבצעים פעולות טרור בשטחה של ניז'ר, אין ביניהם מגע: הפלג באגם צ'אד מבצע פעולות במחוז דיפה בדרום-מזרח ניז'ר, בעוד שהפלג הסהרי מבצע פעולות בחלק הצפוני של מחוזות טאהואה וטילברי ומחוז הבירה - שנמצאים במערב ודרום-מערב ניז'ר. בין אזורי הפעילות של שני הארגונים בניז'ר, מפרידים המחוזות זינדר, מאראדי, דוסו והחלק הדרומי של מחוז טאהואה; אזורים אלו מאוכלסים בעיקר על ידי בני ההאוסה שנחשבים לפחות מיליטנטנים מהפולאנים ואין בהם נוכחות של דאעש. שני הארגונים שואפים להתרחב לאורך הגבול הניגרי-ניז'רי בתקווה ליצור מסדרון פעילות משותף. בעיתון המדינה האסלאמית, פורסמו בשנת 2020 מספר פעולות טרור חריגות שבוצעו במחוז סוקוטו בצפון-מערב ניגריה ליד הגבול עם ניז'ר. מחוז סוקוטו שבו אוכלוסייה פולאנית גדולה, אינו אזור פעילות אופייני לאף אחד מהפלגים הללו, ולא ברור אם הפעולות מייצגות התרחבות של הפלג הסהרי, או בתאים פולאנים מקומיים שצפויים לקשר בין השניים.
חימוש, מימון ותקשורת
עד 2022, משרד התקשורת המרכזי של דאעש פרסם מספר דו"חות מצולמים, תמונות, סרטונים קצרים וכתבות על הסניף, לצד ראיון בן שני חלקים עם המנהיג עדנאן אל-סהראווי. דאעש בסהרה הופיע בשתי הפקות חזותיות רשמיות של המדינה האסלאמית: הראשונה בשילוב עם הפלג באגם צ'אד שמציגה חידוש שבועת האמונים לאבו בכר אל-בגדדי, והשנייה בלעדית עבור דאעש בסהרה: הסרט "זה יהיה עבורם מקור חרטה" ששמו לקוח מהקוראן ואורכו כחצי שעה. גם לאחר ההכרה, דאעש בסהרה עדיין מפיק מסרים וסרטונים קצרים לא-רשמיים בשפות מקומיות עבור הקבוצות האתניות בתחומי פעילותו, כשהתכנים הללו מופצים בעיקר בקבוצות בוואטסאפ וטלגרם.
טוי בוי (סדרת טלוויזיה)
עלילה
שבע שנים לאחר מכן, מבקרת אותו בכלא טריאנה מרין (מריה פדרזה), עורכת-דין צעירה, המייצגת משרד עורכי דין גדול, שמציעה לעזור לו לפתוח מחדש את התיק ולנסות להוכיח את חפותו במשפט חדש. אף על פי שהוגו אינו סומך על ההצעה, טריאנה זוכה לביטול ההרשעה, והוגו משוחרר מהכלא על תנאי ועד לקיום משפט חדש בו יצטרכו להוכיח את חפותו.
הפקה, שידורים וצילומי הסדרה
למרות נתוני צפייה בינוניים בספרד, הסדרה זכתה להכרה בינלאומית עם שידורה בנטפליקס. לפיכך, ביולי 2020, אטרסמדיה ונטפליקס החליטו לחדש את הסדרה לעונה שנייה. הצילומים החלו במרץ 2021 בוולז-מאלגה. באפריל 2021 פורסם כי אלכס גונזלס, פדריקה סבטיני, אנריקה ארקה, פאקו מרין, איברהים אל-שאמי, טוני זנט וחואן בטנקור הצטרפו לצוות השחקנים, עם חוויאר קווינטס ולורה מ. קמפוס כבמאים. אטרסמדיה פרסמה כי תאריך הקרנת הבכורה של עונה 2 הוא 26 בספטמבר 2021.
זיזף מקונל
טקסונומיה
זיזף מקונל שייך למשפחת הזיזפיים בתת-סדרת דמויי נשפון. הוא תואר מדעית לראשונה בשנת 1901 על ידי הזואולוג הבריטי אולדפילד תומאס מדגימה שנאספה בהרי קאנוקו בגיאנה הבריטית, וקרוי על שמו של הנוסע והאספן הבריטי פרידריק מקונל שסיפק תמיכה למשלחת שגילתה את המין. יש לו ככל הנראה שני תת-מינים: M.m.macconnelli חי ביבשת ו-M.m.mmflavescens חי באי טרינידד. זיזף מקונל נחשב כצורת ביניים בין הזיזף הלבן הייחודי לבין הסוגים ערפדון צהוב-אוזן וערפדון קטן, ומעמדו הטקסונומי נחשב לחידה במשך שנים רבות.
תפוצה ובית גידול
זיזף מקונל מצוי בעיקר באמריקה הדרומית; טווח התפוצה שלו משתרע על צפון ומרכז ברזיל, סורינאם, גיאנה, גיאנה הצרפתית, וונצואלה, קולומביה, אקוודור, פרו וצפון בוליביה, וגולש מעט לתוך אמריקה המרכזית: פנמה, קוסטה ריקה ודרום ניקרגואה; הוא נפוץ גם בטרינידד וטובגו.
לידיה פסטור
1935
בתחרות שנערכה בקרקוב, היא זכתה במדליית זהב במשחה שליחות 3x100 מטר מעורב ביחד עם פאני קנדל וגרטרודה דוידוביץ' בתוצאה של 4:57.5 דקות ובמדליית כסף במשחה ל-100 מטר חופשי בתוצאה של 1:25.3 דקות, אחרי גרטוטרדה דוידוביץ' (1:21.2 דקות)
ברסט (צרפת)
כלכלה ותרבות
העיר מהווה מרכז אוניברסיטאי, ולומדים בה למעלה מ-23,000 סטודנטים. יש בה גם מספר מרכזי מחקר בולטים. כ-75% מכלכלת העיר מתבססת על מגזר השירותים.
רות איילון
ביוגרפיה
נולדה בחיפה. שרתה בפלמ"ח ולאחר מכן, בחטיבת גבעתי בצה"ל בתפקיד מש"קית חינוך.
הפלת מטוס המודיעין האמריקאי בים יפן
התקרית
מטוס המודיעין שהיה מעורב בתקרית היה גרסה צבאית של מטוס נוסעים מתוצרת חברת לוקהיד, שנשא מערכת מכ"ם מוטסת. הוא נועד לשמש כמטוס סיור, שליטה ובקרה וביון. הוא השתייך לטייסת VQ-1 של הצי האמריקאי ואות הקריאה שלו היה Deep Sea 129. בעת האירוע היו במטוס שמונה קצינים ו-23 חוגרים. הוא לא נשא כלי נשק ולא היה לו ליווי של מטוסי קרב.
בשעה 12:34 זוהתה המראה של שני מטוסי מיג-21 צפון קוריאניים מבסיס הסמוך לעיר החוף וונסן. בשעה 13:00 העביר המטוס האמריקאי דיווח שגרתי אחרון על מצבו. ב-13:22 איבד המכ"ם הקרקעי האמריקאי מגע עם מטוסי המיג, וכאשר הוא חודש בשעה 13:37 נראו שני המיגים מצמצמים את המרחק בינם לבין המטוס האמריקאי במה שנראה כנתיב יירוט. בשעה 13:44 הזהירה טייסת VQ-1 את המטוס כי אפשר שהוא תחת התקפה. מפקדו אישר את קבלת ההודעה וסטה מנתיבו המתוכנן על מנת לשוב לבסיסו, אך מהירות מטוסי המיג הייתה עדיפה והם סגרו עליו והפילו אותו, ככל הנראה באמצעות ירי טיל אוויר-אוויר. בשעה 13:49 נעלם המטוס מתמונת המכ"ם האמריקאית. הוא התרסק בים כ-170 קילומטר מחוף קוריאה הצפונית וכל יושביו ניספו.
הטבח בחצר מוסך לייטוקיס בקובנה
הטבח
לדברי המחנך ישראל רוזנסון,
קופה אמריקה נשים 2018
קופה אמריקה נשים 2018 (בספרדית: 2018 Copa América Femenina) הוא הטורניר השמיני של הקופה אמריקה לנשים שארגנה CONMEBOL. הטורניר נערך בצ'ילה והתקיים מ-4 באפריל עד ה-22 באפריל 2018. הגביע שימש כטורניר המוקדמות לגביע העולם 2019 ולאולימפיאדת טוקיו 2020.
גדודי השלום
יריבויות פוליטיות
באוגוסט 2004, פלשו כוחות הקואליציה למקומות הקדושים במטרה לפרק את צבא המהדי ולעצור את א-סדר. בקרבות בעיר נג'ף ספגה התנועה אבדות רבות ועד מהרה חרג העימות מגבולות ההתנגדות לכיבוש האמריקני אלא למאבק פנים-שיעי חריף. סכסוכים על ההתנהלות האסטרטגית שפרצו בין מוקתדא לבין קייס אל-ח'זעלי, אחד מסגניו הבכירים במיליציה, הובילו את ח'זעלי להתנתק מהארגון ולהקים מיליציה חדשה בשם עסאיב אהל אל-חק. גם תורמים שונים של המיליציה התנערו מא-סדר והתנועה הפסידה מקורות מימון רבים בשעה שהנטל הכלכלי עליה היה גדול במיוחד ושהיה עליה לדאוג למשפחות הרוגי המיליציה.
הקרב בעמארה והשלכותיו
באוקטובר 2006, עלתה שיירתו של עלי קאסם א-תמימי, ראש יחידת המודיעין של משטרת מחוז מיסאן וחבר בארגון בדר, על מטען צד והוא נהרג יחד עם מלוויו. אנשי בדר האשימו את צבא המהדי בהריגה ובתגובה לכך תפסה המשטרה את אחיו של החשוד בהטמנת המטען, שהיה חבר בצבא המהדי. בעקבות המעצר, פרצו ב-17 באוקטובר קרבות קשים בעיר אל-עמארה בדרום עיראק, כשכ-800 רעולי פנים מצבא המהדי הסתערו על שלוש תחנות משטרה בעיר. בסופו של דבר נסוגו כוחות צבא המהדי מעמדותיהן בעמארה בעקבות משא ומתן בין מנהיגים שבטים ומנהיגים פוליטיים מקומיים ונציגים, לרבות שליחים של ראש הממשלה נורי אל-מאלכי. במקביל, גדוד מצבא עיראק שנשלח מבצרה השתלט על העיר והשיב בה את הסדר על כנו. הפגנת הכוח המתריסה של כוחות המיליציה הדגישה את החולשות של כוחות הביטחון העיראקים ואת עוצמתו של צבא המהדי, שהצליח לפעול כמעט ללא מעצורים בעיראק. עובדה זו גרמה לרבים להאשים את צבא המהדי בפתיחת מלחמת האזרחים בעיראק. באוגוסט 2007 נחתמה הפסקת אש בין הצדדים.
אברהם מלמד (חבר הכנסת)
קורות חיים
כיהן כחבר הכנסת מטעם המפד"ל מהכנסת השביעית ועד העשירית. בכנסת העשירית היה חבר בוועדת הכספים, ועדת החוץ והביטחון, ועדת חוקה, חוק ומשפט והוועדה לענייני ביקורת המדינה. בכנסת התשיעית היה חבר בוועדת הכספים ובוועדה לענייני ביקורת המדינה.
החיוך של רוזי
הסדרה עוקבת אחר הרפתקאותיה של ילדה בשם רוזי וחבריה. לסדרה הופקו ארבע עונות הכוללות 104 פרקים ופרק ספיישל. הסדרה משודרת ב-160 מדינות ברחבי העולם, ביניהן ישראל, בה היא משודרת בדיבוב עברי בערוץ הופ!.
הפקה
כאשר התוכנית עוד הייתה בפיתוח של 10 שנים לפני היציאה להפקה, הרעיון היה ליצור מופע מושך מבחינה ויזואלית בהנחיית ילדות, שגם ימשוך אליו בנים.
שרגא שובל
ראשית חייו וחינוך
שרגא שובל נולד ברמת גן. למד בתיכון "אהל שם" וקיבל B.Sc. (1985) ו-M.sc. (1987) בהנדסת מכונות מהטכניון, המכון הטכנולוגי הישראלי. תואר M.Sc. עבודת גמר: שילוב של מחרטת CNC ורובוט בתא ייצור גמיש. יועץ: פרופ. אהוד לנץ. בין השנים 1987–1990 עבד כמדען בארגון המחקר המדעי והתעשייתי של חבר העמים (CSIRO) - חטיבת טכנולוגיות ייצור בסידני, אוסטרליה, בפיתוח מערכת רובוטית לעיבוד אבני חן צבעוניות.
ליאור אלפרוביץ
ליאור אלפרוביץ (נולד בה' באדר תשל"ז, 23 בפברואר 1977) הוא היסטוריון, סופר, פובליציסט ומבקר ספרות ישראלי.
זיזף פירות קריבי
תיאור
פרוות הזיזף קצרה, רכה וזיפית. צבעה נע בין זהוב לבז׳ או שנהב, חום כתמתם או אפרפר. על הפנים, הצוואר והמצח עשוים להיות קטעי שיער חיוורים יותר, וסביב העיניים והאוזניים יש לעיתים קרובות כתמים שחורים. האוזניים, הזרועות והרגליים בצבע בורדו כהה, הכנפיים שחורות והאף והשפתיים ורודים-אדמדמים.
ביולוגיה
הזיזפים הקריבים מחפשים את מזונם על האדמה או בין צמרות העצים. הם ניזונים בעיקר מפירות טרופיים דוגמת מנגו, פפאיה, שקד טרופי, קיגליה מנוצה, בומבק צייבה, דקל מלכותי קובני, תספזיה, בננה וספודילה; בנוסף, הם מגוונים את תזונתם בצוף, אבקנים וחרקים.
איימן עודה
לפני השבעתו לכנסת ה-20
עודה הוא ממובילי המאבק נגד התוכנית הממשלתית לגיוס הצעירים הערבים לצה"ל ולשירות לאומי, והוא מונה בידי ועדת המעקב העליונה של הציבור הערבי בישראל לעמוד בראש גוף בשם "ועדת המאבק בכל צורות הגיוס". לפיו, השירות הלאומי מתנה את זכויות ערביי ישראל כאזרחי ישראל, ושירות זה מאפשר לבעלי עסקים להעסיק צעירים ללא מתן שכר, דבר שעלול להעלות את אחוז האבטלה בקרב האוכלוסייה הערבית. עם זאת, עודה בעד התנדבות ממוסדת.
פעילותו בכנסת
לפני השבעתו לכנסת ה-20 קיים עודה צעדה מהנגב למשכן הנשיא בירושלים למען הכרה ביישובים הלא מוכרים בנגב, שבסופה נפגש עודה עם רעיית הנשיא נחמה ריבלין ועם ראש מערך תוכן ואסטרטגיה בבית הנשיא והציג בפניהם תוכנית אב להכרה בכפרים.
ב-22 באפריל 2016 נפגש עודה עם מזכ"ל האו"ם באן קי מון וביקש כי הארגון ישלח ועדת בדיקה בנוגע למצבם של הכפרים הערבים הלא מוכרים בנגב. הפגישה, שאורגנה בתיווך המשלחת הפלסטינית לאו"ם, גררה תגובה חריפה משגריר ישראל באו"ם דני דנון שטען כי ח"כ עודה פועל נגד מדינת ישראל דרך המשלחת הפלסטינית לאו"ם.
מס ירושה
מס ירושה או מס עיזבון הוא מס המוטל על כספים ונכסים העוברים בירושה. סכום המס הוא באחוזים מתוך כלל הירושה ומוטל רק על ירושות ששווין עולה על סכום מסוים הנקבע בחוק. מס ירושה נועד לצמצם את אי השוויון שנוצר מריכוז ההון בידי מעטים לאורך דורות. מס ירושה היה קיים כמעט בכל המדינות המפותחות, אולם משנת 2000 יש מגמה עולמית של ביטול המס. בישראל נגבה מס ירושה החל משנת 1950 עד שבוטל בשנת 1981, ולא חודש שוב.
בישראל
בסוף שנת 1955 ביקשה הממשלה לתקן את חוק מס עיזבון כדי לתת בידי האחראי על מס עיזבון יותר כלים לגבות את המס, שהכנסותיו היו קטנות. כן הוקמה ועדה לבחינת מס עזבון ובכנסת הועלו הצעות שונות כדי לברר כיצד ניתן להביא לגבייה משמעותית של המס. חבר הכנסת יוחנן בדר מתנועת החרות הציע לבטל את המס בגלל חוסר האפקטיביות שלו. בסוף 1957 ביקשו במשרד האוצר לקבוע הקלות במס לאזרחי חוץ, בגלל שהמס נתפס כמפריע להשקעות גורמי חוץ בישראל. משנת 1958 דנה הכנסת בהעלאת שיעור מס העזבון ומעבר למדרגות מס אחידים ללא קשר לקרבת היורשים לנפטר. כחלק מהדיונים הועלתה גם הדעה שיש להניח בצד עיזבון לבנות הנפטר שיעלה על זה שיגיע לבני הנפטר. כן נדונה הארכת התקופה לפני הפטירה בה ייחשבו מתנות ככלולות בעזבון, מ-3 שנים ל-7 שנים. במהלך הדיון ביקש חבר הכנסת נחום לוין לבטל את המס כליל בגלל הנזק שנגרם למשיכת השקעות של תושבי חוץ. הדיונים נמשכו על פני מספר שנים ועוררו לגל של התנגדות שיוצגה בעיקר על ידי אנשי חרות והליברלים. הביקורת, שהצליחה לשכנע שמס העזבון יפגע גם במעמד הביניים, הביאה להקלות רבות בהצעת החוק. בין השאר הוצע להוריד את הערכת השווי של דירת מגורים, כדי למנוע את הצורך למכור את הדירה כדי לשלם את המס. בהמשך, הציעה הקואליציה פטור מוחלט מהמס על פנסיות, פיצויים ודירות מגורים. התיקון לחוק אושר לבסוף בסוף יולי 1964. למרות שמטרת התיקון היה להגדיל את הגבייה, נטען שהתיקון כלל כה הרבה פרצות שהוא הקל על היורשים. בשנת 1969 קיימה מס הכנסה בחינה של המס כדי לסתום פרצות ולהקל על אלמנות שנפגעו בגלל האינפלציה. בשנת 1969 קבע בית המשפט העליון שנכסים שהיו רשומים על שם הבעל שנפטר היו במחציתם בבעלות האלמנה ועל כן המחצית לא הייתה חייבת במס עזבון. במטרה להגדיל את ההכנסות מהמס, הציע האוצר בשנת 1970 מס מתנות, אולם החוק נתקל בקשיים ולא קודם. בראשית 1974 הציעה ועדת משנה של ועדת אשר על עדכון מדרגות המס אל מול השחיקה האנפלציונית וכן על העלאת שיעור המס המקסימלי מ-60% ל-75%. תיקונים אלו לא הגיעו לספר החוקים, אולם בתחילת 1976 תוקן החוק כדי לעדכנו אל מול שיעורי האינפלציה. בסוף 1977 עודכנו שיעורים אלו בהתאם לעליית המדד. בתחילת אוגוסט 1979 העלה שמחה ארליך את סף המס של מס העזבונות במידה רבה מאוד, כך שלפחות 90% מאזרחי ישראל נפטרו מהמס. בסוף 1979 הציע מינהל הכנסות המדינה, במסגרת ניסיונות לפשט את מערכת המס, לבטל את מס עזבון או לפחות להעלות את סף המס ולפטור באופן מוחלט את דירות המגורים. באוקטובר 1980 הועלה סף הפטור ממס עזבון למיליון שקלים.
מס ירושה בארצות שונות
מס ירושה נהוג בכלכלות מפותחות רבות ברחבי העולם. בין השאר נהוג מס ירושה בארצות הברית, בריטניה, גרמניה, צרפת ואיטליה. משנת 2000 יש מגמה עולמית של ביטול המס והוא בוטל במקאו (2001), פורטוגל (2004), סלובקיה (2004), שוודיה (2005), רוסיה (2005), הונג קונג (2006), הונגריה (2006), סינגפור (2008), אוסטריה (2008), ליכטנשטיין (2011), ברוניי (2013), צ'כיה (2014) ונורווגיה (2014).
רוסיה
ברוסיה היה נהוג מס ירושה עד שנת 2006, אז ביטל הפרלמנט הרוסי מס זה.
סיפאקה מצויה
סיפאקה מצויה (שם מדעי: Propithecus coquereli) היא מין של למור פעיל-יום בגודל בינוני מהסוג סיפאקה, שאנדמי ליערות נשירים יבשים במדגסקר. הסיפאקה מבלה את רוב חייה בטיפוס ובקפיצה אנכיים על ענפי עצים באמצעות רגליה האחוריות החזקות; היא יכולה לקפוץ מעץ לעץ, כל עוד המרחק ביניהם קטן מ-10 מטרים. אורכה (לרבות הזנב) נע בין 93 ל-100 ס"מ, ומשקלו כ-4 ק"ג. בעבר, מין זה נחשב כתת-מין של המין סיפאקה שחורת-מצח, אך כיום הוא מסווג כמין נפרד. הסיפאקה המצויה רשומה כנתונה בסכנת הכחדה ברשימה האדומה של ארגון IUCN.
פרוות הגב והזנב לבנה, פרוות הבטן והחזה חומה, ופרוות הגפיים חומה ולבנה. הפנים והאוזניים חסרות פרווה ושחורות, למעט פרווה לבנה על אזור גשר האף. העיניים צהובות או כתומות.
מפלגת הסוציאליסטים האירופאים
היסטוריה
ב-1992 נוסד האיחוד האירופי, ואמנת מאסטריכט ביססה את המסגרת לפעילות מפלגות פוליטיות ברמה האירופית. הקונפדרציה החליטה ברוב להפוך עצמה ל"מפלגת הסוציאליסטים האירופאים". המצע הראשון של המפלגה החדשה התרכז ביצירת מקומות עבודה, דמוקרטיה, שוויון מגדרי, הגנה על הסביבה ועל הצרכן, שלום וביטחון, רגולציה של ההגירה, התנגדות לגזענות ולוחמה בפשע המאורגן.
ב-2004 הביס פול ניירופ ראסמוסן את ג'וליאנו אמאטו ונבחר לנשיא ה-PES, והחליף במשרה זו את רובין קוק. הוא נבחר לאחר מכן לתקופות כהונה נוספות.
ה-PES במוסדות האירופאים
ועדת האזורים היא גוף אירופי שמטרתו לתת קול במוסדות האירופיים לנציגים של אזורים ברמה התת-לאומית. גם בגוף זה יש נציגים רבים ל-PES.
מקץ עשרים שנה
עלילה
במהלך השנים התמנה ג'ימי לשוטר במשטרת ניו יורק והחליט להגיע לפגישה כחלק מסיור הערב שלו.
זיזף פירות קטן
ביולוגיה
הסוג מצוי באמריקה הדרומית, וכל המינים בו מצויים במדינות קולומביה ואקוודור. בית הגידול של זיזפי הפירות הקטנים מורכב מיער גשם טרופי, ביצות, סוואנה טרופית ויערות הרריים על מורדות הרי האנדים. אף על פי שהזיזפים מגלים העדפה ליער ראשוני, ניתן למצוא אותם גם במטעים, סוואנות פתוחות ואזורים עם הפרעה אנושית.
אצטל
האצטלים יציבים בהשוואה להמיאצטלים אך יצירתם היא באמצעות תגובות בשיווי משקל. כדי להגיע לניצולת גבוהה יש צורך בסילוק המים הנוצרים בתגובה למניעת הידרוליזה של הוצר חזרה להמיאצטל. בתגובה ליצירת אצטל מספר המולקולות בתוצרים נמוך ממספר מולקולות המגיב כך שהתגובה ההפוכה מועדפת מבחינת האנטרופיה אלא אם כן דיאול מגיב עם האלדהיד או הקטון. כדי להימנע מכך ניתן להגיב את האלדהיד או הקטון עם אסטר במקום עם כהלים כך שהמים הנוצרים בתגובה משמשים להידרוליזה של האסטר ונוצר עוד כוהל המשתתף בתגובה.
אצטלים משמשים כקבוצות הגנה על קרבוניל או דיאול משום שהאצטל יציב למחזרים ומחמצנים שונים. רוב הקשרים הגליקוזידים ברב סוכרים הם קבוצות אצטל.
זיזף פרחים
זיזף פרחים (שם מדעי: Phyllonycteris), הוא סוג של עטלף במשפחת הזיזפיים, הכולל שני מינים, החיים באזור הקריביים, לצד מין נוסף שנכחד מן העולם. הסוג תואר מדעית לראשונה בשנת 1861 על ידי חוקר הטבע הקובני חואן גונדלאך אך חלק מהמינים תוארו עוד קודם לכן. משמעות השם המדעי שלו היא "חסר-עלה", בהתייחסות לעיטור העלה האפי הזעיר שלו.
רבקה ליפשיץ
רבקה ליפשיץ (15 בספטמבר 1929 – 1945?) הייתה נערה מתבגרת יהודייה פולנייה, שכתבה יומן אישי בעת שהותה בגטו לודז' בשואת יהודי פולין. היא שרדה את הגירוש למחנה הריכוז וההשמדה אושוויץ-בירקנאו ובעקבותיה הועברה לגרוס-רוזן ועבודות כפייה במחנה המשנה בכריסטיאנסטאדט. היא שרדה גם את צעדת המוות לברגן-בלזן, וזכתה לראות את שחרורה שם באפריל 1945. חולה מכדי לפנותה, היא הועברה לבית חולים בנינדורף, שם נפטרה.
קורות חיים
ביולי 1945 הועברה רבקה ליפשיץ ממחנה העקורים ברגן-בלזן, דרך מחנה המעבר בליבק, לבית חולים בנינדורף, גרמניה, חולה אנושה. המסמך האחרון שנמצא על ידי ארכיוני ארולזן - מרכז בינלאומי אודות רדיפות הנאצים הנושא את שמה, היה כרטיס רישום עקורים מ -10 בספטמבר 1945. לא נמצא אישור על מותה של רבקה, אם כי על פי עדותה של מינה בויאר משנת 1955 (בדפי העד של יד ושם), היא ככל הנראה נפטרה בבית החולים בנינדורף, בגיל 16.
קבוצת שכולו טוב
קבוצת שכולו טוב היא עמותה ישראלית לקידום ושילוב תעסוקתי וחברתי של אנשים עם התמודדויות נפשיות.
פעילויות הקבוצה
במסגרת הקבוצה פועלים מספר מיזמים ברחבי ישראל.
תרבות, בילוי ופנאי
"יאללה מבלים אחרת", "מבלים פלוס" ו"סווא" הן תוכניות של הקבוצה המבטאות תפיסה חדשה יחסית בתחום תרבות הפנאי והחברה לאוכלוסייה הזכאית לסל שיקום. השירות קיים משנת 2003, מתפרש על פני יישובים רבים וניתן לאלפי משתתפים במגזרים השונים ברחבי ישראל. התוכניות פועלות לקיום מפגשים חברתיים מגוונים, לאנשים המתמודדים עם מגבלה נפשית, על מנת להגביר עצמאות חברתית, עשייה מהנה ומשמעותית בשעות הפנאי, השתלבות ומעורבות מלאים בקהילה וחוויה חברתית חיובית באופן נורמטיבי.
כתב יד ליידן
תוכנו
בער ראטנער תיאר את כתב היד: "משובש במקומות רבים" בהתבסס על מחקריו של זכריה פרנקל. פרנקל לא ראה תועלת רבה בכתב היד, בהיותו הבסיס לגרסת הדפוס ומשובש בפני עצמו. לעומת זאת יעקב נחום אפשטיין ראה בכתב היד חשיבות רבה והוציא לאור חילופי נוסח לירושלמי בהתבסס על כתב היד.
אירוויזיון למוזיקאים צעירים 2008
דיוניסיוס גרמנוס מיוון ניצח בתחרות, בעוד פינלנד ונורווגיה מוקמו במקומות השני והשלישי, בהתאמה. גרמנוס הוא המתמודד הראשון שמנגן בכלי נשיפה מעץ וזכה בתחרות.
מיקום
רטהאוס פלאץ, כיכר הממוקמת מחוץ לבית העירייה של וינה, היה המקום המארח של גמר האירוויזיון למוזיקאים צעירים 2008.
מדינות משתתפות
בשנה זו, 16 מדינות השתתפו בתחרות. שבעת המתמודדים הטובים ביותר נבחרו על ידי חבר שופטים בינלאומי.
המלחמות האנגלו-בורמזיות
אמנת יאנדבו
האמנה נחתמה ב-24 בפברואר 1826 וכללה ויתור בורמזי על טריטוריות ותשלום פיצוי גדול לבריטניה. נסיגת הבריטים מיאנגון הותנתה בתשלום השלב השני של הפיצוי.
סיפוח והתנגדות
ב-1 בינואר 1886 הוברז הסיפוח הרשמי של בורמה על ידי בריטניה. מול הבריטים התייצבו מורדים בורמזים שרובם היו חיילים חמושים שערקו מהצבא והתארגנו ביחידות. המאמץ לדכא את המרד נמשך עד 1896.
זיזף פרחים ארוס
תיאור
זיזפי ארוס מתאפיינים בראש משולש עם חרטום ריבועי ומוארך, ובאוזניים מחודדות וקצרות (יחסית). האף שלהם רחב ודמוי חזיר או פקק עם עלה אפי זעיר שמסתכם בזיז קטן ונפיחות סביב האף. יש להם טפרים דקיקים וחדים וזנב זעיר שכמעט ואינו נראה. הלשון הארוכה מותאמת לליקוק אבקנים ואיסוף צוף. אורך הראש והגוף של זיזפי ארוס 64–75 מ"מ, והם קטנים במעט מקרוביהם - בני הסוג זיזף פרחים.
TUI איירווייז
צי המטוסים
צי המטוסים של החברה נכון ליולי 2020:
אנדרדה אלמאס
מנואל אלפונסו אנדרדה אורופזה (באנגלית: Manuel Alfonso Andrade Oropeza; נולד ב-3 בנובמבר 1989) הידוע יותר בשם הבמה שלו, אנדרדה אל אידולו הוא מתאבק מקסיקני, המופיע בארגון ההיאבקות AEW. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה אנדרדה. אלמאס זכה פעם אחת באליפות ה-NXT. הוא התחרה בעבור הארגון Consejo Mundial de Lucha Libre (או בשמו המוכר יותר: CMLL) משנת 2007 ועד שנת 2015 תחת שם הבמה לה סומברה (בספרדית: "הצל").
הציוות לאנג'ל גרזה ועזיבה (2020–2021)
ב-29 ביוני, אנדרדה ואנג'ל גרזה ניצחו בקרב זוגות את ה-Viking Raiders (אריק ואיבר). עוד באותו הערב, אנדרדה וגרזה הפסידו בקרב האנדיקאפ 2 נגד 1 לביג שואו. שבוע לאחר מכן, אנדרדה, גרזה ורנדי אורטון רשמו ניצחון בקרב שלושה נגד שלושה על ה-Viking Raiders וביג שואו. ב-13 ביולי, אנדרדה וגרזה גברו על ה-Viking Raiders. ב-20 ביולי, אנדרדה וגרזה הפסידו לאלופי הזוגות של Raw, הסטריט פרופיטס (אנג'לו דוקינס ומונטז פורד), בקרב שאינו היה על התואר של האחרונים. שבוע לאחר מכן, השניים גברו על ה-Viking Raiders ועל סדריק אלכסנדר וריקושט בקרב אשר קבע את זהות הטוענים לכתר לאליפות הזוגות של Raw באירוע סאמרסלאם. ב-10 וב-17 באוגוסט, אנדרדה נחל הפסדים בקרבות יחידים לאנג'לו דוקינס ומונטז פורד, בהתאמה. באירוע סאמרסלאם שנערך ב-23 באוגוסט, אנדרדה ואנג'ל גרזה כשלו בניסיונם לזכות באליפות הזוגות של Raw לאחר שהפסידו לסטריט פרופיטס. ב-21 בספטמבר, אנדרדה ואנג'ל גרזה ניצחו את דומיניק מיסטריו והומברטו קאריו ואת סת' רולינס ומרפי בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס באירוע התנגשות של אלופים. באירוע זה, שנערך ב-27 בספטמבר, השניים כשלו בניסיונם לזכות בחגורות האליפות לאחר שהפסידו לסטריט פרופיטס. ב-12 באוקטובר, אנדרדה הפסיד בקרב יחידים לאנג'ל גרזה. לאחר מכן הוא וזלינה הותקפו על ידי "השד" בריי וויאט ואלכסה בליס, תקיפה זו הייתה ההופעה האחרונה של אנדרדה ב-WWE. ב-12 במרץ 2021, אנדרדה ביקש להשתחרר מחוזהו. הארגון נענה לבקשתו ושחרר אותו מחוזהו ב-21 במרץ.
אח"י להב
אח"י להב היא קורבטה מהסדרה סער 5 של חיל הים הישראלי, שנבנתה על ידי נורת'רופ גראמן בשנת 1993 הספינה היא אחת משלוש קורבטות הטילים בסדרה זו שבשירות שייטת ספינות הטילים ונמל הבית שלה הוא נמל חיפה. שתי האחרות הן אח"י אילת ואח"י חנית.
באנק באן (דרמה)
מקור
הגרסה השנייה והאחרונה של באנק באן הושלמה בשנת 1819, ופורסמה בדפוס שנה לאחר מכן בשנת 1820. העיבוד של היצירה נבע מהעובדה שקטונה ביקש מידידו בולדיז'אר באראני, לקרוא אותו, שכתב עליו את הביקורת המשמעותית הראשונה. שני ההבדלים המהותיים בין שתי הגרסאות של היצירה הם שקטונה הבהיר יותר את פיתויה של מלינדה בעזרת כדורי שינה ואבקות וכן היצירה השתפרה גם מבחינת האותנטיות ההיסטורית, מכיוון שקטונה שינה את תאריך העלילה.
קטע חמישי
אנדראש השני, מלך הונגריה, חוזר הביתה ממערכה מנצחת, אך מקבלים את פניו בבית בידיעה על מות אשתו. הוא מחפש את הרוצח, אך המורדים כולם מכחישים ואומרים שהמלכה כבר מתה כשבאו. לבסוף באנק מגיע ומקבל על עצמו את המעשה הנורא. הוא מנמק שעשה את כל אלה כדי למנוע מלחמת אזרחים במדינה. אנדראש רוצה לאסור אותו, אך מכיוון שבאנק הוא ממשפחה עתיקה ומיוחסת הוא אינו יכול לשפוט אותו. אין לו סמכות לכך. הוא קורא לדו-קרב, אך באנק דוחה זאת. משלחת עצובה מגיעה, טיבורץ מביא את מלינדה המתה. לדבריו, אנשי אוטו הציתו את ביתו של באנק והוא הביא את גופתה של מלינדה. המלך סוף סוף, לאחר מחשבה רבה, משחרר את באנק ומאפשר לו לקבור את אשתו.
DVB-T
DVB-T2
התקן אומץ רשמית על ידי ETSI בספטמבר 2009. בשנת 2011 החלו שידורים בדור השני בבריטניה, איטליה ושוודיה. בינואר 2015 החלה חברת Starcom לשדר מרצועת עזה בתקן DVB-T2.
נתנאל דויטש
ביוגרפיה
בשנת 2003 יצא ספרו "הבתולה מלודמיר: אשה יהודייה קדושה ועולמה", שעוסק בחנה רחל ורברמאכר, המכונה בתולה מלודמיר.
צ'קרס
צ'קרס (באנגלית: Chequers) היא אחוזה המשמשת כמעון הכפר הרשמי של ראש ממשלת בריטניה. היא ממוקמת לרגלי גבעות צ'ילטרן שבחבל בקינגהאמשייר, כ-66 קילומטרים מצפון-מערב למעון ראש הממשלה ברחוב דאונינג 10 בלונדון.
סוזי נאדור-האלטר
זוזה "סוזי" נאדור-האלטר (בהונגרית: Nádor-Halter Zsuzsa; 19 בספטמבר 1927 - 14 באפריל 2015) הייתה שחיינית יהודיה, ילידת הונגריה ואזרחית בריטית. אלופת הונגריה ונציגה מטעמה באולימפיאדת לונדון (1948) ואלופת המכביה השלישית בעלת 5 מדליות זהב כנציגת יהדות בריטניה (השתתפה ב-3 מכביות.).
ארווין קרמנדי-פרים
משפחתו
אביו היה יעקב פרים (1852–1919) רופא ומורה, אמו הייתה אנה גולדרייך. אחיו הצעיר הוא הפסל ינה קרמנדי-פרים, פרופסור באוניברסיטה ואמן מדליות. גיסתו ארז'י פיירווארי הייתה ציירת וקרמיקאית. אשתו הייתה אריקה לבאו, לה נישא ב-23 ביולי 1932 בבודפשט.
טקס פרסי האקדמיה הבריטית לקולנוע ה-75
שמות המועמדים פורסמו ב-3 בפברואר 2022. השחקנית והקומיקאית רבל וילסון הנחתה את הטקס. שמות המועמדים לפרס באפט"א לכוכב העולה, הקטגוריה היחידה שפתוחה לבחירת הקהל, פורסמו ב-1 בפברואר 2022.
אלברט שוורץ
ביוגרפיה
שוורץ נולד בשיקגו, אילינוי. הוא בוגר אוניברסיטת נורת'ווסטרן ובעל תואר במשפטים מאוניברסיטת שיקגו.
ערפד צמרירי
מצב
הערפד הצמרירי מסווג על ידי הרשימה האדומה של IUCN במצב השימור ללא חשש (LC), לאור תפוצתו הרחבה, אוכלוסייתו הגדולה והיציבה, נוכחותו במספר רב של אזורים מוגנים והעדר ראיות לירידה משמעותית. אין איומים משמעותיים על הערפד, להוציא אובדן בית גידול ובירוא יערות שמאיים על מרבית הפאונה הדרום-אמריקנית.
מצוקילס
מצוקילס זאת גרסה כשרה לפסח של המאכל המקסיקני הפופולרי צִ'ילָקִילֶס בה פיסות הטורטיה מוחלפות בפיסות מצה.
תצורת חתרורים
היסטוריה של חקר התצורה
באמצע שנות ה-60 של המאה ה-20 גילתה קבוצת חוקרים מהאוניברסיטה העברית בירושלים והמכון הגיאולוגי לישראל שכללה את יעקב בן-תור, שולמית גרוס וליזה הלר-קלאי כי לסלעים בתצורת חתרורים מאפיין ייחודי נוסף - הרכבם המינרלוגי. אנליזה של הסלעים גילתה בהם מינרלים נפוצים דוגמת וולאסטוניט, דיופסיד, גארנטים ואנורתיט, אבל גם מינרלים נדירים דוגמת ספוריט (Ca5(SiO4)2CO3), בראונמילריט (Ca2(Al,Fe)2O5), גהלניט ([Ca2Al[AlSiO7) ולרניט (Ca2SiO4) היציבים בטמפרטורות גבוהות וידועים ממקומות בהם סלעי גיר צורניים עברו התמרת מגע ממחדרים של סלעים געשיים, בעיקר בזלת. סביבה נוספת שבה מופיעים מינרלים אלו היא מעשי ידי אדם - בצמנט פורטלנד, מוצר בסיסי של תעשיית הבנייה. תהליך ייצור הצמנט דומה לתהליך המתרחש בזמן התמרת המגע - חימום תערובת של קירטון וחרסית בטמפרטורה גבוהה (1,300°C).
פטרולוגיה ומינרלוגיה
תופעה נוספת שהתרחשה בזמן ההתמרה היא ריכוז יסודות, בעיקר גופרית שמקורה בחומר האורגני ומתכות, אף הם מהחומר האורגני או מסלעי הפוספוריט שבגג תצורת מישאש. דוגמאות:
תצורת חתרורים בהשוואה ליצירת מלט ובטון
מהצמנט מכינים בטון על ידי ערבובו עם חול, חצץ ומים. ביצירת הבטון מעורבים שני תהליכים כימיים, קליטת מים (הידרטציה) וספיחת פחמן דו-חמצני מהאוויר ויצירת פחמה. בעקבות תהליכים אלו נוצרים בתערובת קבוצה חדשה של מינרלים המכונה "מינרלי בטון", המקנים לבטון את החוזק והעמידות. גם בטבע מתרחש תהליך זה, כאשר גשמים יורדים על תצורת חתרורים מתחיל תהליך איטי, בעיקר לאורך סדקים, של הפיכת המינרלים שנוצרו בהתמרה ("מינרלי מלט") למינרלי בטון, תהליך שהוא סוג של בליה. בפועל מהווים מינרלי ההתמרה של טמפרטורה גבוהה (מינרלי המלט) את עיקר הסלעים של תצורת חתרורים וגונם כהה, בעוד שמינרלי הבטון מצויים בעורקים וסדקים וגונם בהיר.
ערפדון
ביולוגיה
הערפדון פעיל בשעות הלילה ומתחיל לתור אחר מזון 45 דקות לאחר השקיעה. הוא מבלה את שעות הלילה בתעופה, אכילה ומנוחה לסירוגין, ומבקר מדי לילה ב-2 או 3 עצים המרוחקים 100–850 מטר ממקום הלינה. במהלך התעופה, הערפדון מקפיד לשמור על מרחק של 3 מטר מקרקעית היער. התזונה שלו מורכבת בעיקר פירות (בפרט תאנים, פפאיה ובננה), לצד צוף ואבקנים שמשמשים כמזון משלים. כאשר הערפדון מאתר פרי, הוא תופס אותו בפיו ונושא אותו לעבר אתרים ספיציפיים המשמשים אותו לאכילה בלבד ולא ללינה. הטורפים העיקריים של הסוג הם אופוסומיים ודורסי לילה.
ג'ורג' קואוטס
ג'ורג' קואוטס (באנגלית: George Coats; 5 במרץ 1876 פייזלי - 1 באוקטובר או 2 בנובמבר 1915 אדינבורו)
ילדות וצעירות
ג'ורג' קואוטס נולד בשנת 1876 ב פייזלי, רנפרושייר בסקוטלנד כבן הצעיר מבין ארבעת הילדים של אלן ואיזבלה קואוטס. אביו ניהל איטליז משפחתי ודאג להבטיח לילדיו השכלה אקדמית. דודו מצד האב היה ג'וזף קואוטס, (1899-1846), פרופסור לפתולוגיה באוניברסיטת גלאזגו. למד רפואה באוניברסיטת גלאזגו בשנים 1892–1897. כסטודנט הצטיין ותפס את המקום הראשון בלימודי פתולוגיה וכירורגיה. . בשנת 1901 סיים בה את עבודת הדוקטורט ברפואה בנושא רטיטיטיס מדמם. בהמשך היה מתמחה בבית החולים Royal Western and Eye Infirmaries בגלאזגו. המשיך אחר כך התמחות בכירורגיית עיניים למשל שנה בווינה, והשתלמויות נוספות במינכן, פרייבורג וציריך, כשנהג לנסוע בין הערים האלה רכוב על אופניים.
לקריאה נוספת
(ג'ורג'ה רוסו - מחלות ותסמונות בעלי שמות של אנשים" - מדריך-לקסיקון, הוצאת ז'ונימיה, יאש 1975)
הדרדסים: האגדה על הפרש המסתורי
עלילה
בסיפור של דרדס-מספר, מתאספים הדרדסים לדרדסאבא כדי להכריז על ציד דרדס-התותים השנתי, שהמנצח בו הוא זה שישיג הכי הרבה דרדס-תותים ויזכה במדליה. בר-מוח מופיע בפגישה כשהוא עונד עליו תשע מדליות בהן זכה בשנים האחרונות, ומתמוגג כשהוא הולך לזכות במדליה נוספת גם השנה. בזמן שהדרדסים יוצאים לציד, נועזי עוקב אחר בר-מוח על מנת לגלות מאין הוא משיג את הדרדס-תותים. הוא מגלה שהוא משיג אותם ממקום שמתגורר בו פרש מסתורי חסר ראש שיש לו חלקת דרדס-תותים עצומה. נועזי מחליט להפחיד את בר-מוח על ידי יצירת דמות של הפרש, כאשר זה גורם לדרדס הממושקף לרוץ בפחד. בזמן שנועזי אוסף דרדס-תותים, בר-מוח מוצא את עצמו נכלא למלכודת שהקים המכשף המרושע גרגמל.
במהרה לחמישה נוצרת בעיה חדשה להתמודד איתה - נוכחותו של הפרש המסתורי חסר הראש שרוכב על סוס ומחפש את הקורבנות הבאים שלו. על מנת להציל את חייהם, החמישה בורחת לעבר הגשר המקורה, שאגדות אומרות שזה המקום היחיד שהפרש לא יכול להיכנס אליו. כשהדרדסים רואים שהם לא יגיעו לגשר בזמן כדי לברוח מהפרש, הם עולים בטרמפ על גבו של עטלף וטסים למקום בטוח. לעומת הדרדסים, גרגמל וחתחתול מצליחים להגיע לגשר, שם המכשף מתגרה בפרש וגורם לגשר להישבר וכתוצאה מכך השניים נופלים לנהר.
הוקון השלישי, מלך נורווגיה
חייו
מלחמת האזרחים הנורווגית התמשכה מ-1130 ועד 1240. במהלך תקופה זו התנהלו כמה עימותים מוגבלים ברמות שונות של עצימות. הרקע לעימותים אלו היו סדר הירושה הנורווגית שהיה בלתי ברור, המצב החברתי והמאבקים בין חלקים שונים של חוגי האצולה ובין הכנסייה והמלוכה. בתחילה נאבקו במלחמה זו שני צדדים שמעת לעת היו קרויים בשמות שונים או שלא היו קרויים בשמות כלל, אך לבסוף הם התלכדו לשתי סיעות שהיו קרויות ה"בגלר" (Bagler) וה"בירקביינר" (Birkebeiner). כל אחת מהסיעות העמידה בראשה מנהיג או מנהיג בובה שהיה בן למשפחת המלוכה כמשקל נגד למנהיג הקבוצה השנייה. סבר והוקון היו מנהיגי סיעת הבירקביינר.
באותו אביב שבו לנורווגיה הבישופים הנורווגים שהיו בגלות בשוודיה ובדנמרק ותמכו בבגלרים, והגיעו להסדר עם הוקון. נראה היה שהוא נכנע לרוב דרישותיהם. הנידוי שהוטל על נורווגיה במהלך תקופת מלכותו של סבר הוסר. נאמר על הוקון שהוא היה ביחסים טובים עם האיכרים ועם פשוטי העם ועד מהרה איבדה סיעת הבגלר את רוב התמיכה שהייתה לה. בסתיו 1202, נהרג הטוען לכתר מטעם הבגלרים, אינגה מגנוססון, על ידי האיכרים המקומיים באופלנד וסיעת הבגלר בנורווגיה פורקה. טוען לכתר חדש מטעם הבגלרים, ארלינג סטיינווג, צץ עד מהרה בדנמרק, אך הוא דחה את האפשרות לחדש את הלחימה, שכן הוא ראה שסיכוייו מול הוקון קלושים. לפיכך היה הוקון המלך הבלתי מעורער של נורווגיה.
קסניה סבטלובה
עמדותיה
סבטלובה נמנית עם מחנה השמאל, ומרבה להתבטא בנושא הסכסוך הישראלי-פלסטיני בתקשורת ובנאומיה בכנסת ומשתמשת בחיזוקים ודוגמאות מתוך ניסיונה ככתבת בעולם הערבי.
הכניסיני תחת כנפך
הכניסיני תחת כנפך הוא שיר שכתב חיים נחמן ביאליק. השיר פורסם לראשונה בי"ב באדר תרס"ה (1905). הוא משיריו הנודעים ביותר של ביאליק, שזכה למספר לחנים ולביצועים רבים של זמרים עבריים.
השיר
בשיר חמישה בתים בני ארבע שורות כל אחד, כאשר הבית האחרון זהה לראשון. בכל בית נחרזת השורה השנייה עם הרביעית.
ביצועים
השיר הולחן בלחן עממי ממזרח אירופה, ואחר כך על ידי מלחינים אחדים, בהם: אלכסנדר קריין ב-1916, שמואל אלמן ב-1935, פאול בן-חיים ב-1940 ומנחם אבידום ב-1955.
השיר זכה לביצועים אחדים של זמרים עבריים, ובהם נחמה הנדל ששרה אותו בלחן עממי בשנת 1960, ובעקבותיה הלכו אסתר עופרים, אורה זיטנר וריטה. יוני נמרי, ובעקבותיו שלישיית המעפיל ויהורם גאון ביצעו בלחן של נורית הירש; אריק איינשטיין בשנת 1980 בלחן של מיקי גבריאלוב. כמו כן, ביצעו אותו אוריאל שלומי במחרוזת השנייה באלבום "הקסם השחור", יואב יצחק באלבום "על גג העולם" והפרויקט של רביבו במחרוזת העשירית באלבום "מה נותר מאלה".